পিয়ংইয়ং, ০৬ জানুয়ারি- বিশ্বের প্রথম চালকহীন ট্যাক্সি চালিয়ে চমক দিল দক্ষিণ কোরিয়া। গত ৬ মাসে কোনও দুর্ঘটনা ছাড়াই যাত্রী ও মালপত্র বহন করছে স্বয়ংক্রিয় ট্যাক্সি 'স্নুবের'। গত ৬ মাস ধরে সিওল জাতীয় বিশ্ববিদ্যালয় চত্বরে যাত্রী ও মাল পরিবহণে সুনাম অর্জন করেছে স্নুবের। মোট ৪১০৯ বর্গ মিটার এলাকায় চালকহীন এই ট্যাক্সি মসৃণ ভাবে কাজ করছে বলে জানা গিয়েছে। বিশ্ববিদ্যালয়ের ভেহিকল আইটি রিসার্চ সেন্টার-এর আধিকারিক সিও সিয়াং-উ্যু জানিয়েছেন, এক বিশেষ অ্যাপের সাহায্যে এই যান চলাচল নিয়ন্ত্রণ করা হয়। পরীক্ষামূলক সফর সফল হওয়ার পর এবার বাণিজ্যিক ভাবে এই ট্যাক্সি কাজে লাগানো হবে বলে তিনি জানিয়েছেন।